ທ່ານອັບດຸລລາຖອນໂຕຈາກການເລືອກຕັ້ງ ພາໃຫ້ເກີດຄວາມປັ່ນປ່ວນ ທາງການເມືອງອີກເທື່ອໃໝ່ ໃນອັຟການິສຖານ
ຂ່າວສຳຄັນອື່ນໆ: ອັຟການິສຖານຈັບກຸມຫົກຄົນ ທີ່ ເຊື່ອວ່າມີສ່ວນພົວພັນນຳການໂຈມຕີ ບ້ານພັກຂອງ ສະຫະປະຊາຊາດ; ຄລິນຕັນ: ອິສຣາແອລກັບ ປາ ແລສຕາຍນ໌ ຄວນ
ທ່ານ ABDULLAH ABDULLAH ຜູ້ສະມັກເລືອກຕັ້ງປະທານາທິບໍດີ ອັຟການິສ ຖານ ກ່າວວ່າທ່ານຈະບໍ່ເຂົ້າ ປະກອບສ່ວນໃນການເລືອກຕັ້ງຮອບສອງທີ່ຈະມີຂື້ນໃນໄວໆນີ້ ຊື່ງຄຳປະກາດດັ່ງກ່າວ ຂອງທ່ານໄດ້ກໍ່ໃຫ້ເກີດຄວາມປັ່ນປ່ວນທາງການເມືອງບັ້ນໃໝ່ຂື້ນມາໃນເວລາພຽງ 6 ມື້ກ່ອນການເລືອກຕັ້ງ ທ່ານອັບດຸລລາ ປະກາດຂ່າວການຕັດສິນໃຈທີ່ຈະບໍ່ເຂົ້າຮ່ວມໃນການເລືອກຕັ້ງຄັ້ງວັນທີ 7 ເດືອນນີ້ໃຫ້ຮູ້ ໃນກອງປະຊຸມພວກຜູ້ນຳຊົນເຜົ່າແລະຜູ້ສະນັບສະນູນທ່ານທີ່ຖືກຖ່າຍທອດອອກທາງໂທລະພາບ ໃນເຊົ້າວັນອາທິດມື້ນີ້ ທີ່ນະຄອນຫລວງກາບູລ ທ່ານກ່າວວ່າ ການເລືອກຕັ້ງທີ່ໂປ່ງໃສ ຈະເປັນໄປບໍ່ໄດ້ ຖ້າບໍ່ມີການປ່ຽນແປງຕ່າງໆທີ່ທ່ານໄດ້ຮຽກຮ້ອງຕໍ່ຄະນະກຳມະການເລືອກຕັ້ງ ຕໍ່ມາ ໃນກອງປະຊຸມຖະແຫລງຂ່າວທ່ານໄດ້ຮຽກຮ້ອງພວກສະນັບສະນູນທ່ານ ບໍ່ໃຫ້ພາກັນເດີນຂະບວນປະທ້ວງເພື່ອສະແດງຄວາມຜິດຫວັງນຳການ ຖອນໂຕຂອງທ່ານອອກຈາກການເລືອກຕັ້ງນັ້ນ ແລະທ່ານກໍບໍ່ໄດ້ຮຽກຮ້ອງໃຫ້ເຂົາເຈົ້າພາກັນຂ້ວາມ ບາດການເລືອກຕັ້ງແຕ່ຢ່າງໃດ ທາງປະທານາທິບໍດີ HAMID KARZAI ນັ້ນໂຄສົກຝ່າຍໂຄສະນາຫາສຽງຂອງທ່ານ ໄດ້ອອກມາຖະແຫລງວ່າການເລືອກຕັ້ງຮອບສອງຄວນຈະມີຂື້ນຕາມແຜນເຖິງແມ່ນວ່າທ່ານອັບດຸລລາໄດ້ຕັດສິນໃຈບໍ່ເຂົ້າຮ່ວມກໍຕາມ ຝ່າຍເຈົ້າໜ້າທີ່ເລືອກຕັ້ງຂອງອັຟການິສຖານຍັງບໍ່ໄດ້ມີຄວາມເຫັນເທື່ອ ກ່ຽວກັບວ່າຈະເຮັດແນວໃດ ກ່ຽວກັບການຖອນໂຕຂອງທ່ານອັບດຸລລາຊື່ງເຮັດໃຫ້ຍັງເຫລືອແຕ່ຜູ້ສະມັກແຂ່ງຂັນພຽງຄົນດຽວ ຄືປະທານາທິບໍດີ KARZAIເທົ່ານັ້ນ ໃນອີກຂ່າວນື່ງນັ້ນ ເຈົ້າໜ້າທີ່ອັຟການີສຖານກ່າວວ່າເຂົາເຈົ້າໄດ້ຈັບກຸມຢ່າງນ້ອຍ 6 ຄົນ ທີ່ເຊື່ອວ່າມີສ່ວນ ພົວ ພັນກັບການໂຈມຕີຂັ້ນຮ້າຍແຮງຕໍ່ບ້ານພັກຂອງອົງການສະຫະ ປະຊາຊາດທີ່ນະຄອນຫລວງກາບູລ ເມື່ອວັນ ພຸດຜ່ານມາ ທ່ານAmrullah Saleh ຫົວໜ້າສືບລັບຂອງອັຟການີສຖານປະກາດຂ່າວການຈັບກຸມ ເມື່ອວັນເສົາວານນີ້ ແລະເວົ້າວ່າການໂຈມຕີດັ່ງກ່າວ ແມ່ນວາງແຜນໂດຍພວກຫົວຮຸນແຮງອາລ ຄາອີດາ ທ່ານຍັງກ່າວອີກວ່າ ພວກຖືກຈັບ ໄດ້ກ່າວອ້າງວ່າ ພວກໂຈມຕີສາມຄົນທີ່ເສຍຊີວິດໃນການໂຈມຕີແມ່ນມາຈາກເຂດຮ່ອມພູ Swat ທາງຕາເວັນຕົກສຽງ ເໜືອຂອງອັຟການີສຖານ ການໂຈມຕີດັ່ງກ່າວຂອງພວກຕາລິບານໄດ້ເອົາຊີວິດພະນັກງານອົງການສະຫະປະຊາຊາດ ຫ້າຄົນ ແລະຄົນຍາມຊາວ ອັຟການີສ ຖານອີກ ຢ່າງນ້ອຍສອງຄົນ ພວກຫົວຮຸນແຮງທີ່ໃສ່ເສື້ອກັ໊ກບັນຈຸລະເບີດສລະຊີບໄດ້ບຸກໂຈມຕີບ້ານພັກ ຂອງອົງການສະຫະປະຊາຊາດຕອນໃກ້ແຈ້ງຂອງວັນພຸດຜ່ານມາ ພວກເຈົ້າໜ້າທີ່ຮັກສາຄວາມປອດໄພ ໄດ້ທຳການຕໍ່ສູ້ກັບພວກໂຈມຕີປະມານນຶ່ງຊົ່ວໂມງ ກ່ອນທີ່ກຳລັງທະຫານເນໂຕ ແລະຕຳຫລວດອັຟກາ ນີສຖານ ຈະໄປຮອດບ່ອນເກີດເຫດ ເຈົ້າໜ້າທີ່ກ່າວວ່າ ພວກຫົວຮຸນແຮງໄດ້ລະເບີດໂຮງຮຽນຂອງເດັກນ້ອຍແມ່ຍິງແຫ່ງນື່ງໃນເຂດ KHYBER ຂອງພວກຊົນເຜົ່າ ເຈົ້າໜ້າທີ່ເວົ້າວ່າ ມີຫລາຍຄົນໄດ້ຮັບບາດເຈັບ ຜ່ານມາ ກຸ່ມ AL-QAIDA ແລະພວກຫົວຮຸນແຮງທີ່ພົວພັນກັບພວກຕາລີບານ ທີ່ຄັດຄ້ານຕໍ່ການໃຫ້ການສຶກສາແກ່ພວກແມ່ຍິງ ໄດ້ໂຈມຕີແລະທຳລາຍໂຮງຮຽນຂອງເດັກນ້ອຍແມ່ຍິງ ຫລາຍຮ້ອຍແຫ່ງໃນທົ່ວປະເທດ ຢູ່ເຂດອື່ນໆ ອີກໃນພາກຕາເວັນຕົກສ່ຽງເໜືອຂອງປາກິສຖານ ກອງທັບປາກິສຖານລາຍງານໃຫ້ຮູ້ໃນວັນເສົາວານນີ້ວ່າກອງທະຫານໄດ້ສັງຫານພວກຫົວຮຸນແຮງ 33 ຄົນ ໃນການໂຈມຕີຄັ້ງຫລ້າສຸດໃນເຂດຊົນເຜົ່າດັ່ງກ່າວຢູ່ເລາະຕາມຊາຍແດນຕິດກັບປະເທດອັຟການິສຖານນັ້ນ ຕຳຫລວດກ່າວວ່າ ລະເບີດສາມລູກໄດ້ສັງຫານ ຢ່າງນ້ອຍ ເຈັດຄົນແລະເຮັດໃຫ້ ບາດເຈັບອີກ ຫລາຍກວ່າ 40 ຄົນ ໃນວັນອາທິດມື້ນີ້ ທາງການຕຳຫລວດກ່າວວ່າລູກລະເບີດທີ່ຜູກຕິດກັບ ລົດຖີບໄດ້ ລະເບີດ ຂື້ນທີ່ຕລາດແຫ່ງນຶ່ງ ທີ່ຜູ້ຄົນນິຍົມໄປຈັບຈ່າຍຊື້ຂອງກັນຫລາຍໃນເມືອງ Mussayab ຢູ່ທາງທິດໃຕ້ຂອງນະ ຄອນຫລວງແບກແດດ ປະມານ 60 ຫລັກກິໂລແມດ ມີຜູ້ເສຍ ຊີວິດ ຢ່າງນ້ອຍຫ້າຄົນແລະບາດເຈັບອີກ 37 ຄົນໃນເຫດ ລະເບີດຄັ້ງນີ້ ໃນຂະນະດຽວກັນ ຕຳຫລວດໃນເມືອງ Ramadi ຊຶ່ງຕັ້ງຢູ່ຫ່າງຈາກເມືອງຫລວງແບກແດດປະມານ 100 ກິໂລແມດ ທາງ ກ້ຳຕາເວັນຕົກ ກ່າວວ່າ ລະເບີດອີກສອງລູກໄດ້ແຕກຂື້ນ ໃນເວລາຫ່າງກັນບໍ່ພໍເທົ່າໃດນາທີ ເຮັດໃຫ້ມີຜູ້ເສຍຊີວິດສອງຄົນ ແລະບາດເຈັບອີກ 4 ຄົນ ການໂຈມຕີ ດ້ວຍລະເບີດ ຄັ້ງນີ້ ຍັງບໍ່ມີຜູ້ໃດອ້າງ ຮັບຜິດຊອບ ເມື່ອນື່ງອາທິດຜ່ານມານີ້ ການໂຈມຕີດ້ວຍລະເບີດລົດ ພະລັງແຮງສອງບັ້ນ ໃນແບກແດດ ທີ່ແນເປົ້າໝາຍໃສ່ກະຊວງຍຸຕິທຳຂອງອີຣັກແລະຕຶກລັດຖະບານແຂວງຫລັງນື່ງ ໄດ້ສົ່ງຜົນໃຫ້ມີຜູ້ເສຍຊີວິດ 155 ຄົນ ແລະບາດເຈັບອີກ500 ຄົນ ກຸ່ມນື່ງທີ່ພົວພັນກັບອາລຄາອີດາ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີ ຄັ້ງນີ້ ລັດຖະມົນຕີວ່າການກະຊວງການຕ່າງປະເທດຂອງສະຫະລັດທ່ານນາງ HILLARY CLINTON ໄດ້ຮຽກຮ້ອງໄປຍັງອິສຣາແອລແລະຊາວປາແລສຕາຍນ໌ ໃຫ້ກັບຄືນໄປສູ່ການເຈລະຈາສັນຕິພາບໃນທັນທີແລະໂດຍປາດສະຈາກເງື່ອນໄຂໃດໆ ທ່ານນາງຄລິນຕັນ ໄດ້ທຳການຮຽກຮ້ອງດັ່ງກ່າວໃນວັນເສົາວານນີ້ໃນລະວ່າງການໃຫ້ສຳພາດຂ່າວ ຮ່ວມກັນກັບນາຍົກລົດຖະມົນຕີອິສຣາແອລ ທ່ານBENJAMIN NATANYAHU ທີ່ນະຄອນ JERUSALEM ທ່ານນາງລັດຖະມົນຕີການຕ່າງປະເທດສະຫະລັດກ່າວວ່າອິສຣາແອລໄດ້ສະເນີທີ່ຈະທຳການຈຳກັດ ຢ່າງທີ່ບໍ່ເຄີຍເຮັດມາກ່ອນ ຕໍ່ການຂະຫຍາຍການສ້າງບ້ານເຮືອນຂອງຊາວຍິວໃນເຂດຂອງປາ ແລສຕາຍນ໌ທີ່ຢູ່ໃຕ້ການຄອບຄອງຂອງອິສຣາແອລນັ້ນ ໃນການສະໜອງຕອບຕໍ່ຄຳຮຽກຮ້ອງຂອງຝ່າຍປາແລສຕາຍນ໌ກ່ຽວກັບການໄຂການເຈລະຈາສັນຕິພາບຄືນໃໝ່ ທັງທ່ານນາງ ຄລິນຕັນແລະທ່ານNETANYAHU ກ່າວວ່າ ຜ່ານມາ ຝ່າຍປາແລສຕາຍນ໌ ບໍ່ເຄີຍໄດ້ຮຽກຮ້ອງໃຫ້ອິສຣາແອລໂຈະການສ້າງບ້ານເຮືອນໄວ້ໃນຖານະເປັນເງື່ອນໄຂໃນການຮື້ຟື້ນການເຈລະຈານັ້ນຈັກເທື່ອ ກ່ອນໜ້ານັ້ນ ໃນເຊົ້າວານນີ້ທ່ານນາງຄລິນຕັນໄດ້ພົບປະສົນທະນາກັບປະທານາທິບໍດີປາແລສຕາຍນ໌ ທ່ານ MAHMOUDABBAS ຢູ່ ABU DHABI ຊື່ງຜູ້ນຳປາແລສຕາຍນ໌ໄດ້ຮຽກຮ້ອງ ໃຫ້ອິສຣາແອລໂຈະການສ້າງບ້ານເຮືອນໃໝ່ຢູ່ໃນເຂດWEST BANK ຢ່າງສີ້ນເຊີງ ກ່ອນທີ່ການເຈລະຈາສັນຕິພາບຈະເລີ່ມຂື້ນຄືນໃໝ່ໄດ້ ຜູ້ສະມັກເລືອກຕັ້ງປະທານາທິບໍດີອິຣ່ານທີ່ປາໄຊໃນການເລືອກຕັ້ງຄັ້ງເດືອນມີຖຸນາຜ່ານມາ ທ່ານ MIR HOSSEIN MOUSAVI ໄດ້ຮຽກຮ້ອງພວກສະນັບສະນູນທ່ານໃຫ້ພາກັນສືບຕໍ່ການຕໍ່ສູ້ຂອງເຂົາເຈົ້າເພື່ອໃຫ້ມີການປ່ຽນແປງທາງການເມືອງນັ້ນ ໃນຄຳຖະແຫລງທີ່ລົງພິມເຜີຍແຜ່ທາງເວບໄຊ້ທ໌ຂອງທ່ານໃນວັນເສົາວານນີ້ ທ່ານMOUSAVI ກ່າວວ່າ ຂະບວນການຂອງທ່ານຍັງຄົງຍຶດໜັ້ນຕໍ່ຂໍ້ຮຽກຮ້ອງຕ່າງໆຂອງຕົນ ພວກສະນັບສະນູນຝ່າຍຄ້ານເວົ້າວ່າ ໄດ້ມີການສໍ້ໂກງການເລືອກຕັ້ງ ຄັ້ງວັນທີ12 ມີຖຸນານັ້ນ ເພື່ອໃຫ້ປະທານາທິບໍດີ MAHMOUD AHMADINEJAD ໄດ້ຮັບໄຊຊະນະ ຄຳຖະແຫລງທາງເວບໄຊ້ທ໌ຂອງທ່ານMOUSAVI ຍັງຊຸກຍູ້ເປັນໃນໆ ໃຫ້ພວກສະນັບສະສູນທ່ານ ພາກັນປະກອບສ່ວນໃນການໂຮມຊຸມນຸມໃນວັນພຸດຈະມາເຖິງນີ້ ເພື່ອເປັນຂີດໝາຍວັນຄົບຮອບການຍຶດເອົາສະຖານທູດຂອງສະຫະລັດອາເມລິກາໃນນະຄອນຫລວງເຕຣ່ານ ໂດຍພວກນັກສຶກສາ ເມື່ອ 30 ປີກ່ອນ ທາງເຈົ້າໜ້າທີ່ຮັກສາຄວາມປອດໄພຂອງອິຣ່ານໄດ້ອອກຄຳສັ່ງຫ້າມພວກຝ່າຍຄ້ານທຳການເດີນຂະບວນ ໃນວັນທີ 4 ພະຈິກນີ້ ສື່ມວນຊົນແຫ່ງລັດຂອງມຽນມາລາຍງານໃນວັນ ອາທິດມື້ນີ້ວ່າ ລັດຖະບານທະຫານມຽນມາ ໄດ້ຈູດຢາເສບຕິດ ມູນຄ່າເກືອບ 20 ລ້ານດອລລ່າທີ່ຍຶດໄດ້ໃນລະວ່າງການປະຕິບັດງານຕໍ່ຕ້ານກຳລັງ ຂອງພວກກະບົດຊົນເຜົ່າ ໃນເຂດຕາເວັນ ອອກສ່ຽງເໜືອຕິດກັບຊາຍແດນຈີນ ໜັງສືພິມລາຍວັນThe New Light of Myanmar ເວົ້າວ່າ ນາຍົກລັດຖະມົນຕີ ເທນ ເຊນ ກໍໄດ້ເຂົ້າຮ່ວມໃນພິທີຈູດຢາເສບຕິດເມື່ອວັນເສົາວານນີ້ ທີ່ເມືອງ Kokang ຊຶ່ງເປັນຂົງເຂດທີ່ມີຊົນເຜົ່າຈີນອາໃສຢູ່ເປັນສ່ວນໃຫຍ່ໃນລັດ Shan ບ່ອນທີ່ການສູ້ລົບກັນກັບກຸ່ມ ກະບົດ Kokang ເມື່ອໝໍ່ໆມານີ້ ໄດ້ເປັນເຫດໃຫ້ປະຊາຊົນຫລາຍ ກວ່າ 30,000 ຄົນ ພາກັນຫລົບໜີເຂົ້າໄປຍັງປະເທດຈີນ ລາຍງານເວົ້າວ່າຢາກະຕຸ້ນປະສາດປະມານ 12 ລ້ານເມັດ ແລະຢາເສບຕິດຊະນິດອື່ນໆອີກ ຖືກຍຶດໄດ້ ໃນການສູ້ລົບກັນທີ່ດຳເນີນໄປຕັ້ງແຕ່ ວັນທີ່ 11 ເດືອນສິງຫາ ຈົນເຖິງວັນທີ່ 24 ເດືອນຕຸລາຜ່ານມານີ້ ລາຍງານຂ່າວເວົ້າອີກວ່ານາຍົກລັດຖະມົນຕີ ເທນ ເຊນ ໄດ້ກ່າວເຖິງຄວາມຈຳເປັນຂອງການຕໍ່ສູ້ຕ້ານການຜລິດແລະການລັກລອບນຳເຂົ້າຢາເສບຕິດ ທັງຫລາຍ ແລະຄວາມຈຳເປັນໃນການພະຍາຍາມປັບປຸງ ເສດຖະກິດ ໃນຂົງເຂດໂດຍອິງໃສ່ການຜລິດ ດ້ານການກະເສດ ອີກປະເທດນື່ງທີ່ກຳລັງທຳການປາບປາມຢາເສບຕິດຢ່າງເອົາຈິງເອົາຈັງກໍຄືເຊີເບຍ ມີລາຍງານຂ່າວວ່າ ຕຳຫລວດເຊີເບຍໄດ້ທຳການຈັບກຸມ ຫລາຍກ່ວາ500 ຄົນ ໃນທົ່ວປະເທດ ໃນການປະຕິ ບັດງານກວາດລ້າງພວກຄ້າຢາເສບຕິດຄັ້ງໃຫຍ່ທີ່ໄຊ້ກຳລັງຕຳຫລວດ 2 ພັນຄົນ ລັດຖະມົນຕີພາຍໃນຂອງເຊີເບຍ ທ່ານ IVICA DACIC ກ່າວວ່າການກວາດລ້າງໃນມື້ວັນເສົາວານນີ້ ແມ່ນເປັນການປະຕິ ບັດງານຢ່າງພ້ອມພຽງກັນທຳນອງນີ້ເທື່ອທຳອິດຊື່ງຕຳຫລວດໄດ້ເຂົ້າຄົ້ນບໍລິສັດທຸລະກິດແລະບ້ານເຮືອນຂອງເອກກະຊົນຫລາຍກ່ວາ600 ແຫ່ງແລະຍຶດໄດ້ອາວຸດປືນ ພ້ອມລຸກກະສູນ ຈຳນວນຫລວງຫລາຍ ລົດທີ່ຖືກລັກຂະໂມຍໄປຫລາຍຄັນເງິນປອມ ແລະຢາເສບຕິດອີກຫລາຍຊະນິດ ເປັນຈຳນວນຫລວງ ຫລາຍ ທ່ານ DACIC ເວົ້າວ່າການປະຕິງານຄັ້ງນີ້ໄດ້ລົບກວນການດຳເນີນງານຂອງເຄືອຂ່າຍຄ້າຢາເສບຕິດທີ່ລັກລອບເອົາຢາເສບຕິດໄປຂາຍ ຢູ່ໃນໂຮງຮຽນ ໃນບາຣ໌ ແລະສະຖານທີ່ອື່ນໆອີກທີ່ດຶງດູດເອົາພວກຊາວໜຸ່ມ